[sunting] Latar belakang
Walaupun orang-orang Melayu membentuk kumpulan majoriti di kalangan penduduk Malaysia, penguasaan ekonomi mereka tidak setara dengan kedudukan tersebut. Pada tahun 1970, golongan Bumiputera hanya memiliki sekitar 1.9% daripada ekonomi Malaysia, manakala golongan bukan Melayu (kebanyakannya orang-orang Cina) mengawal sekitar 37.4�% dan selebihnya dipegang oleh orang-orang asing.
Berikutan ketaksamaan ini, Perkara 153 Perlembagaan Malaysia menuntut kerajaan menyediakan kuota bagi pengagihan biasiswa dan jawatan dalam perkhidmatan awam memperbaiki kedudukan ekonomi orang-orang Melayu.
Namun, RMP dlihat telah gagal menangani masalah ketidakseimbangan ekonomi ini. Dasar-dasarnya juga menghasilkan ketidakpuasan hati masyarakat bukan Melayu yang rata-ratanya menyokong parti-parti pembangkang, yang lebih menyenangi pengurangan atau pemansuhan tindakan afirmatif bagi golongan Bumiputera, sewaktu pilihan raya umum 1969.
Sebuah perarakan kemenangan dianjurkan pada 12 Mei oleh penyokong-penyokong pembangkang yang membawa kepada perhimpunan balas pada keesokan harinya oleh Pertubuhan Kebangsaan Melayu Bersatu (UMNO), sebuah parti utama di dalam gabungan Parti Perikatan yang memerintah ketika itu. Namun begitu, perhimpunan itu berubah menjadi rusuhan yang berlangsung selama dua hari. Sumber-sumber rasmi meletakkan jumlah kematian sekitar 200 orang. Ada pihak-pihak lain yang memberikan anggaran yang lebih besar manakala beribu-ribu yang lainnya (kebanyakan daripadanya ialah orang-orang Cina) kehilangan tempat tinggal.
Perintah darurat diisytiharkan dan Parlimen digantung. Majlis Gerakan Negara (MAGERAN) dibentuk bagi memerintah Malaysia sehingga tahun 1971, apabila Parlimen bersidang semula.
Semasa berkuasa, MAGERAN melaksanakan DEB dengan tujuan utama membasmi kemiskinan di samping menyingkirkan "pengenalan kaum mengikut peranan ekonomi" melalui sebuah "ekonomi yang pesat berkembang". Selain itu, DEB mensasarkan pegangan ekonomi bumiputera sehingga 30% di dalam jangkamasa 20 tahun. Malah sebuah Rangka Rancangan Jangka Panjang dibentuk dengan tujuan yang sama seperti DEB. Kedua-duanya disusun supaya tamat pada tahun 1990, manakala RMK2 diluluskan oleh Parlimen dengan tujuan kedua-dua polisi ini.
[sunting] Penstrukturan semula ekonomi
RMK2 meningkatkan penglibatan kerajaan di dalam ekonomi dengan sasaran utama menambah pegangan ekonomi orang-orang Melayu terutamanya di dalam bidang pengeluaran dan pelombongan. Bagi mengelak daripada menyekat pegangan ekonomi kaum Cina, rancangan ini memfokuskan perkembangan ekonomi yang lebih besar, supaya pada masa yang sama pegangan ekonomi kedua-dua kumpulan — Melayu dan bukan Melayu — dapat dikembangkan berdasarkan nilai mutlak selain meninggikan pegangan Melayu dalam nilai relatif.
Sejumlah M$7.36 bilion telah diperuntukkan untuk RMK2. Walaupun peruntukan ini lebih rendah berbanding RMP (M$10.5 bilion), rancangan ini berhasrat mencapai pengurangan kemiskinan yang lebih besar dan mempertingkat penglibatan orang-orang Melayu di dalam sektor swasta dengan mengenakan beberapa kekangan terhadap syarikat-syarikat persendirian yang akan menerima manfaat daripada guna tenaga dan pegangan ekonomi orang-orang Melayu.
Ketika rancangan ini diumumkan, golongan bukan Melayu memiliki, menurut kata seorang pengulas, "monopoli secara langsung terhadap guna tenaga perusahaan dan perdagangan persendirian", dan bertumpu di kawasan-kawasan bandar. Tetapi, kepentingan-kepentingan asing mengawal hampir kesemua perusahaan-perusahaan moden termasuk sektor perkilangan, perbankan, kewangan, getah dan timah. Orang-orang Melayu sebahagian besarnya terlibat di dalam pekerjaan luar bandar seperti menanam padi, menangkap ikan, mengerjakan ladang-ladang getah atau kelapa sawit secara kecil-kecilan dan sebagainya. Mereka langsung tidak terlibat di dalam pekerjaan golongan kolar putih seperti perkeranian dan hanya di perkhidmatan awam sahaja — dimana 80% daripada pekerjaan di sektor ini dijamin untuk bumiputera — mereka menduduki jawatan-jawatan atasan.
Kebanyakan ahli bagi sesetengah kerjaya seperti perubatan dan guaman terdiri daripada bukan Melayu. Malangnya, dasar kerajaan, seperti yang digariskan di dalam Perkara 153 Perlembagaan Persekutuan, tampak mengekang penglibatan orang-orang Melayu di dalam sekor swasta kerana memberi mereka keutamaan di sektor awam. Pengangguran di kalangan semua kaum juga amat berleluasa, kebanyakannya diakibatkan kekurangan pendidikan, dengan 70% daripada 275,000 penganggur berdaftar pada tahun 1970 berumur sekitar 15 hingga 25 tahun. Semua inilah yang dijadikan sasaran kerajaan untuk diubah melalui perlaksanaan DEB dan RMK2.
Agensi-agensi kerajaan berikut telah ditubuhkan bagi memenuhi sasaran kerajaan di dalam RMK2:
Agensi kerajaan lain seperti FELDA meneruskan usaha dalam pembukaan tanah dan penempatan baru di negeri Kedah, Terengganu, Johor dan Sabah. Projek-projek pengairan juga telah dilaksanakan seperti di Sungai Muda, Kedah, Sungai Kemubu, Kelantan dan di Sungai Kinabatangan, Sabah.
[sunting] Pengindustrian
Beberapa agensi kerajaan yang ditubuhkan sebelum pelancaran RMK2 telah meningkatkan penglibatan mereka di dalam ekonomi negara sepanjang perlaksanaan rancangan ini. Agensi-agensi terbabit termasuklah Lembaga Kemajuan Perindustrian Malaysia (MIDA) dan Majlis Amanah Rakyat (MARA). Beberapa lagi agensi pula ditubuhkan semasa RMK2 seperti Perbadanan Nasional (PERNAS), Perbadanan-perbadanan Kemajuan Ekonomi Negeri (PKEN) dan juga Perbadanan Pembangunan Bandar (UDA).
PERNAS ditubuhkan bagi membeli perniagaan-perniagaan dan menyertai syarikat kerjasama dengan sektor swasta selain membangunkan industri-industri perintis yang akan dipegang sehingga golongan Melayu memiliki modal yang mencukupi bagi mengambil alihnya kelak. Sehingga akhir perlaksanaan RMK2, PERNAS memiliki lapan syarikat dengan pegangan 100% yang terlibat di dalam bidang insurans, perdagangan, pembinaan, hartanah, kejuruteraan, sekuriti dan perlombongan. Syarikat kerjasama juga ditubuhkan dengan pihak swasta bagi membangunkan perusahaan perlombongan, pengkontenaan, pelancongan dan perundingan.
Parlimen turut meluluskan Akta Penyelarasan Perindustrian 1975 (Akta 156) sewaktu RMK2 yang memerlukan kesemua syarikat pengeluaran baru dengan M$100,000 atau 25 atau lebih pekerja diberi lesen oleh Menteri Perdagangan dan Industri. Bagi mendapatkan lesen tersebut setiap syarikat perlu memenuhi beberapa syarat yang ditetapkan oleh kementerian itu, yang boleh berubah-ubah. Pengeluar-pengeluar berketurunan Cina amat tidak senang dengan pengenalan akta baru ini kerana mereka telah beroperasi sebelum ini dengan kawalan yang minimum dari kerajaan.
Walau bagaimanapun, kerajaan menyatakan bahawa akta tersebut tidak dirancang untuk mendatangkan masalah bagi sesetengah kumpulan dan meneruskan perlaksanaannya. Menurut akta ini, syarikat-syarikat swasta dibahagikan kepada tiga kumpulan, iaitu syarikat-syarikat yang diluluskan selepas 1 Januari 1972, syarikat-syarikat yang diluluskan sebelum itu dan syarikat-syarikat yang beroperasi tanpa lesen. Kesemua syarikat yang tertakluk di bawah akta tersebut dimestikan menghantar satu rancangan atau cadangan kepada kementerian bagi mencapai sasaran jangka panjang pemilikan syarikat sebanyak 30% bagi orang-orang Melayu dan selebihya bagi bukan Melayu. Cadangan yang diterima kemudiannya dipilih menjadi garis panduan bagi menjalankan kegiatan syarikat.
Sehingga RMK2, sektor perusahaan hanya bertumpu di pantai barat Semenanjung Malaysia. Rancangan baru ini seterusnya membentuk kawasan perindustrian di pantai timur bagi mengekang masalah perpindahan penduduk dari desa ke bandar. Pantai timur sebenarnya kurang membangun berbanding kawasan pantai barat.
Menjelang 1975, kegiatan pengeluaran membentuk sebanyak 16% daripada keluaran dalam negara kasar (KDNK) Malaysia, iaitu kurang satu peratus daripada sasaran RMK2. Sektor ini berkembang dengan perlahan pada tahun 1975 akibat kelembapan ekonomi sejagat pada tahun itu. Hal ini berbeza dengan pertumbuhan 15% yang dicapai pada tahun 1974 yang melebihi sasaran sebanyak 12.5% setahun seperti yang dicadangkan oleh RMK2. Makanan, keluaran-keluaran kayu dan kimia membentuk majoriti sektor perusahaan ini. Pertumbuhan ketara sektor pengeluaran sepanjang tempoh ini telah dikaitkan dengan usaha-usaha kerajaan menubuhkan kawasan perdagangan bebas. Pada tahun 1974, kawasan-kawasan tersebut telah diumumkan di negeri-negeri Pulau Pinang, Selangor dan Melaka. Perusahaan yang terdapat di kawasan-kawasan ini kebanyakannya berasasakan elektronik, keluaran getah dan tekstil.
[sunting] Perlombongan
Sehingga lewat 1970-an, Malaysia merupakan pengeluar utama bijih timah dengan membekalkan sekitar 40% kepada negara-negara bukan komunis di seluruh dunia. Walau bagaimanapun, simpanan bijih timah semakin berkurangan. Sumbangan sektor perlombongan kepada KDNK negara ini pula diramalkan jatuh sehingga 13% sepanjang RMK2 kerana berkurangnya simpanan bijih timah dan besi. Tetapi, bauksit dan tembaga terus menyumbang kepada sektor ini di awal 1970-an. Penglibatan kaum Melayu di dalam perlombongan adalah sangat berkurangan dan sekitar 70% daripada sektor ini masih dikawal oleh orang-orang asing. Ini merupakan warisan zaman penjajahan British.
Banyak syarikat British, yang tiba pada kurun ke-19 untuk mengeksploit sumber dan hasil galian asli Malaysia masih belum beredar. Penglibatan masyarakat Melayu di sektor ini diburukkan lagi dengan kecenderungan pihak British pada kurun ke-19 membawa masuk buruh-buruh Cina yang murah dan hampir kesemua pekerja di lombong hingga lewat 1970-an ialah orang-orang Cina.
Petroleum dan minyak mentah mula menyumbang dengan ketara ke dalam ekonomi Malaysia pada dekad 1970-an ketika pelantar dan loji penapis minyak yang baru dibina. Menjelang 1975, jumlah pengeluaran minyak mentah dicatat sekitar 90,000 tong sehari (14,000 m³/h) dan kesemuanya oleh syarikat minyak Shell. Pada tahun 1974, hak eksklusif untuk memiliki, mengkaji dan mengeksploitasi petroleum di Malaysia diberikan kepada syarikat milik kerajaan iaitu PETRONAS. Tahun berikutnya, Petronas dianugerahkan hak tunggal ke atas pemasaran dan pengagihan kesemua keluaran petroleum dan peruntukan untuk mengawal syarikat-syarikat lain tanpa memiliki kepentingan hak milik di dalamnya tetapi melalui terbitan pegangan-pegangan pengurusan kepada Petronas.
Jumlah orang-orang Melayu yang terlibat di dalam sektor perlombongan meningkat bermula pada tahun 1970 ketika kerajaan melaksanakan dasar-dasar merombak sistem ekonomi negara. Semasa RMK2 dimulakan, kurang daripada 200,000 orang-orang Melayu diambil bekerja di dalam industri perlombongan. Menjelang tahun 1990, jumlah itu mencecah sehingga sejuta orang melebihi jumlah yang disasarkan pada asalnya.
Lesen-lesen melombong diperuntukkan khas kepada orang-orang Melayu sebagai usaha menambah pegangan mereka di dalam industri ini. Kerajaan tampak berusaha keras meninggikan pegangan Bumiputera itu dengan memiliknegarakan beberapa syarikat perlombongan yang pernah dimiliki orang-orang asing. Menjelang 1989, perbadanan milik kerajaan mengawal sekitar 60% keseluruhan industri perlombongan. Kerajaan juga dibantu oleh faktor pengeluaran petroleum yang kemudiannya melebihi galian lain. Oleh kerana Petronas merupakan syarikat milik kerajaan, ia juga dianggap sebagai perusahaan Bumiputera. Namun, amalan kerajaan ini telah dikritik dengan hujah bahawa syarikat-syarikat milik kerajaan adalah kepunyaan semua orang dan bukan hanya Bumiputera.
[sunting] Pertanian
RMK2 meneruskan usaha-usaha di bawah rancangan lima tahun sebelum itu seperti Rancangan Lima Tahun Pertama Malaya. Walaupun perbelanjaan bagi pembangunan lain telah meningkat mencecah M$1 juta, dana untuk pembangunan luar bandar juga ditambah. RMK2 menumpukan kepada usaha mempelbagaikan tanaman di Malaysia. Rancangan Buku Hijau dilancarkan pada tahun 1974 dengan tujuan mengurangkan kebergantungan Malaysia terhadap import makanan dengan menggalakkan petani-petani menanam sayur-sayuran sepeti kacang panjang, cili dsb. dan menternak haiwan. Keperluan aktiviti pertanian lain seperti baja, benih dan racun perosak pula diberi subsidi.
Penanaman dwimusim padi digalakkan supaya pesawah boleh menuai padi dua kali setahun sekaligus meningkatkan pengeluaran mereka. Lembaga Pertubuhan Peladang ditubuhkan pada tahun 1973 bagi menyelaras kerjasama dalam sektor perladangan di antara persatuan-persatuan peladang dan agensi-agensi kerajaan.
Pertumbuhan sektor peladang-peladang kecil dipandang penting dalam membuka peluang pekerjaan dan mengurangkan kadar kemiskinan di luar bandar. Oleh itu, beberapa agensi kerajaan seperti Lembaga Kemajuan Tanah Persekutuan (FELDA) telah meluaskan saiz program pembangunan mereka. Pihak Berkuasa Kemajuan Pekebun Kecil Perusahaan Getah (RISDA) telah ditugaskan mempelbagaikan ladang-ladang pekebun kecil. Malah RISDA sendiri telah menetapkan satu sasaran untuk membangunkan kawasan sejumlah 150,000 ekar (610 km²) sewaktu RMK2.
Dasar utama seterusnya ialah rancangan mempelbagaikan sektor perladangan dengan penanaman kelapa sawit. Ekonomi Malaysia sebelumnya terlalu bergantung kepada getah. Pada waktu puncaknya, Tanah Melayu (Semenanjung Malaysia) mengeluarkan hampir separuh daripada keperluan getah sedunia. Walau bagaimanapun, Zaman Meleset sekitar 1930-an telah menyebabkan harga getah jatuh merudum dan secara langsung memberi kesan mendalam terhadap ekonomi negara ini. Maka, kerajaan berhasrat untuk mengelak daripada insiden sama berulang kembali dengan mempelbagaikan sektor perladangan. Sungguhpun begitu, RISDA dilihat telah melampaui batas kemampuannya dalam percubaan mengambil semula tanah secara tergesa-gesa dan kemudiannya dibangunkan sebagai ladang kelapa sawit. Menjelang penghujung RMK2, hanya 40,000 ekar (160 km²) sahaja telah dibangunkan dengan separuh daripadanya ialah ladang kelapa sawit.
Dasar kemajuan tanah dan penempatan semula yang dijalankan oleh kerajaan, walau bagaimanapun, telah gagal untuk memberi kesan positif terhadap masalah kemiskinan di luar bandar. Kerajaan hanya berjaya menempatkan semula sejumlah 40,000 orang meskipun dianggarkan sejumlah 535,000 keluarga yang terlibat di dalam usaha tani hidup di bawah paras kemiskinan. Akibat kelemahan program itu, orang yang mendapat faedah daripada rancangan ini tidak selalunya datang daripada golongan yang benar-benar memerlukannya.
Sesetengah pihak juga mengatakan bahawa proses rumit penempatan semula dan pembangunan kawasan baru diberi penekanan lebih berbanding meningkatkan daya pengeluaran ladang-ladang dan kebun-kebun sedia ada. Hal ini seterusnya dirumitkan oleh Perlembagaan Malaysia yang meletakkan kawalan ke atas hal ehwal tanah kepada kerajaan negeri sekaligus memerlukan kerajaan persekutuan berunding dengan setiap kerajaan negeri satu-persatu. Keluarga bukan Melayu di kawasan luar bandar juga tidak menerima faedah ini kerana Perlembagaan Persekutuan memberi peruntukan khas sebahagian kawasan sebagai tanah simpanan bagi orang-orang Melayu dan ini menghalang kerajaan menerima masuk golongan bukan Melayu ke dalam program ini.
Walaupun RMK2 telah memodenkan negeri-negeri jelapang padi seperti Kedah dan Perlis (seperti menggantikan kerbau dengan jentera membajak), bukan semua pengusaha kecil menerima manfaat teknologi ini. Di dalam sektor pertanian korporat, orang-orang Melayu hanya memiliki pegangan sekitar 0.3% berbanding 60.8% yang dimiliki oleh kepentingan asing. Berbeza pula keadaanya di dalam sektor bukan korporat yang menyaksikan orang-orang Melayu mengawal sekitar 47.1%. Disebabkan kekurangan modal, kebanyakan pengusaha-pengusaha Melayu masih terlibat di dalam kegiatan berdaya rendah apabila RMK2 tamat.
[sunting] Kesihatan
RMK2 meneruskan inisiatif sebelum ini dalam meningkatkan nilai pemakanan melalui beberapa program. Program terbabit termasuklah galakan menanam makanan berkhasiat, panduan pemakanan dan perancangan hidangan, selain peruntukan makanan bagi kumpulan-kumpulan yang kekurangan zat makanan. Sungguhpun begitu, rancangan ini dirumitkan dengan kekurangan kakitangan perubatan.
Walaupun perancangan keluarga ditetapkan sebagai sasaran negara pada tahun 1964, usaha-usaha menggalakkannya dihambat oleh pengabaian kerajaan. Kebanyakan berita kejayaan yang dicapai oleh Lembaga Perancang Keluarga Negara berlaku sewaktu Rancangan Malaysia Pertama (RMP) dari tahun 1966 - 1970. RMK2 berhasrat menambah 600,000 pengguna baru kaedah perancangan keluarga tetapi kemudahan dan kakitangan tidak diendahkan. Yang ironiknya, pada tahun 1984, Perdana Menteri Malaysia Mahathir bin Mohamad secara efektif meninggalkan polisi perancangan keluarga dengan melancarkan Dasar Kependudukan Negara yang mensasarkan jumlah penduduk Malaysia pada tahun 2100 mencapai 70 juta orang.
[sunting] Pendidikan
Walaupun pendidikan di Malaysia hampir dipinggirkan sewaktu RMK2 yang memihak kepada rancangan penstrukturan sosio-ekonomi, beberapa usaha penting dijalankan sepanjang tempoh ini. Pada tahun 1970, bahasa Melayu sebagai bahasa kebangsaan, dijadikan bahasa perantaraan dalam proses pengajaran dan pembelajaran dari peringkat rendah hingga ke pengajian tinggi, menggantikan bahasa Inggeris. Peperiksaan kebangsaan yang sebelum ini berpandukan peperiksaan di Britain digantikan dengan peperiksaan tempatan dan banyak buku teks dalam bahasa Melayu diterbitkan. Menjelang tamatnya tempoh rancangan ini, hampir kesemua sekolah aliran bahasa Inggeris telah diubahsuai untuk mengajar kurikulum berasaskan bahasa Melayu.
Pada tahun 1973, Pusat Perkembangan Kurikulum ditubuhkan. Misi utamanya ialah menyelaras projek merombak kurikulum yang sebelum ini dikendalikan oleh beberapa jabatan kerajaan. Pusat ini juga bertindak merombak kurikulam sains dan matematik selain memulakan usaha baru meneliti kurikulum sains-sains kemasyarakatan.
RMK2 juga berharap untuk meningkatkan peluang pengajian dan latihan dalam bidang vokasional dan teknikal. Walaupun ada beberapa percubaan, kemajuan dalam usaha memperbaiki kurikulum hanyalah sedikit sahaja. Hal ini berlaku kerana penumpuan lebih diberikan terhada usaha memberikan peluang pendidikan umum yang langsung tidak membuka ruang untuk latihan vokasioal dan teknikal. Namun begitu, beberapa sekolah teknik dan vokasional telah didirikan sepanjang tempoh RMK2, tujuh daripadanya disiapkan pada tahun 1975. Adalah diharapkan usaha ini dapat mengurangkan masalah pengangguran terutamanya di kalangan belia.
[sunting] Pengangkutan
RMK2 bercita-cita memodenkan jaringan kereta api di Malaysia yang dianggap oleh kerajaan sebagai penting bagi usaha-usaha pembangunan dan juga sektor perusahaan. Semua kereta api diubahsuai bagi menggunakan bahan bakar yang lebih efisyen, iaitu diesel dan kerajaan meninggikan peruntukan bagi penyenggaraan dan pemodenan prasarana kereta api ini. Penekanan diberikan khususnya terhadap usaha-usaha menaiktaraf gerabak sedia ada, laluan dan landasan kereta api serta kemudahan baik pulih.
Perkhidmatan udara juga dikembangkan di bawah rancangan ini yang memberi peruntukan membeli peralatan kawalan pelbagai cuaca dan trafik malam selain latihan bagi kakitangan teknikal. RMK2 turut menyaksikan Penerbangan Malaysia-Singapura dipisahkan menjadi Sistem Penerbangan Malaysia (MAS) dan Penerbangan Singapura (SIA).
Sewaktu RMK2 juga pengkontenaan diperkenalkan di Malaysia bagi mempertingkat perkhidmatan pengangkutan. Rancangan ini menuntut penubuhan sebuah syarikat logistik kebangsaan bagi mengendalikan pengangkutan darat. Maka, pada bulan Ogos 1971, syarikat Kontena Nasional Berhad telah ditubuhkan. Pada bulan Disember tahun yang sama pula, M. V. Benavon menjadi kapal kontena pertama yang berlabuh di Malaysia, iaitu di Terminal Utara Pelabuhan Klang di Selangor.
Ketika RMK2 terdapat dua buah pelabuhan di Malaysia. iaitu satu di Pulau Pinang dan satu lagi di Klang. Rancangan ini menggariskan usaha menubuhkan dua buah pelabuhan baru di Semenanjung Malaysia. Tempat yang dipilih ialah Johor Bahru di Johor dan Kuantan di Pahang. Dua objektif utama projek pembinaan ini ialah untuk memenuhi peningkatan permintaan terhadap pengangkutan laut dan membawa pembangunan kepada negeri-negeri yang kurang membangun. Pelabuhan Johor siap dibina pada tahun 1977, manakala Pelabuhan Kuantan mula beroperasi pada tahun 1984.
[sunting] Warisan
Pada penghujung RMK2 kadar kemiskinan mencatatkan pengurangan daripada 49% kepada 43%. Kadar pengangguran pula berkurangan sebanyak 0.1% kepada 7.4%. Peningkatan ketara bagi penglibatan Bumiputera di dalam sektor swasta juga dicatatkan. Peratusan Bumiputera yang diambil bekerja di dalam sektor pengeluaran bertambah daripada 29% kepada 33%, sektor perdagangan pula mencatatkan peningkatan 10% kepada 34%. Pegangan hak milik Bumiputera pula berlipat ganda daripada 3% kepada 7.8%. Sungguhpun begitu, rekod ini masih belum dianggap sebagai membanggakan oleh banyak pihak, lebih-lebih lagi kemajuan itu berlaku disebabkan pegangan syarikat perusahaan kerajaan.
Walaupun rancangan ini pada awalnya mensasarkan pertumbuhan KDNK sebanyak 12.5% setahun, hanya purata 11% berjaya dicatatkan. Pertumbuhan itu sangat tidak sekata. Pada tahun 1973 KDNK tumbuh sebanyak 27% manakala pada tahun 1975 pula ia hanya berkembang sebanya 3% berikutan kemelesetan ekonomi dunia pada masa itu. Meskipun kerajaan berusaha menangani pengangguran dengan mencipta 600,000 pekerjaan baru sewaktu RMK2, jumlah penganggur sebenarnya semakin meningkat di antara tahun 1970 dan 1975. Pada tahun 1970, terdapat 275,000 penganggur manakala pada tahun 1975 pula sebanyak 324,000 orang direkodkan.
RMK2 juga terpaksa menghadapi masalah yang tidak dijangkakan, iaitu inflasi. Di antara tahun 1972 dan 1975, indeks harga pengguna (IHP) meningkat di luar jangkaan sebanyak 40%. Kadar purata inflasi pula sekitar 18% pada tahun 1974 tetapi menurun kepada 7% pada tahun 1975. Permasalahan baru seperti ini dipertimbang oleh kerajaan semasa merancang Rancangan Malaysia Ketiga (RMK3).
Satu lagi kesan mendalam RMK2 ialah usaha-usaha mempelbagaikan tanaman. Di sebalik kegagalan RISDA memenuhi sasarannya, industri kelapa sawit di Malaysia terus berkembang. Menjelang tahun 1998, kelapa sawit merupakan penyumbang kedua terbesar kepada KDNK Malaysia, di belakang keluaran elektronik.
Keseluruhannya, RMK2 lebih berjaya berbanding dengan rancangan-rancangan sebelumya dalam menangani ketaksamarataan dari segi ekonomi. Namun begitu, penekanan lebih bagi meningkatkan kedudukan orang-orang Melayu telah membimbangkan golongan bukan Melayu. Apabila RMK3 pula dilancarkan, kerajaan telah mengurangkan penekanan ini sebaliknya memberi tumpuan terhadap pertumbuhan ekonomi lebih rancak yang akan memberi manfaat kepada semua pihak.

Summary:
Rancangan Malaysia Kedua (RMK2) (1971 - 1975) merupakan satu rancangan pembangunan ekonomi yang diperkenalkan oleh kerajaan Malaysia dengan sasaran melaksanakan Dasar Ekonomi Baru (DEB). Tujuan rancangan ini diwujudkan adalah untuk menyusun semula masyarakat dan mengurangkan penguasaan kaum Cina dan orang-orang asing dalam sektor ekonomi di Malaysia sekaligus memperbaiki kedudukan ekonomi orang-orang Melayu.
RMK2 menggantikan Rancangan Malaysia Pertama (RMP) yang mempunyai tujuan sama iaitu menangani masalah kemiskinan di kalangan orang-orang Melayu. Namun begitu, RMP dilihat kurang berjaya mengatasi isu kemiskinan ini, sehinggakan masalah ini menjadi salah satu penyebab berlakunya Peristiwa 13 Mei pada tahun 1969 apabila rusuhan kaum tercetus di Kuala Lumpur.
Pelaksanaan RMK2 dilihat oleh sesetengah golongan sebagai berlebih-lebihan dalam usahanya meningkatkan penglibatan orang-orang Melayu di dalam ekonomi. Kerajaan kemudiannya mengurangkan penekanan terhadap penstrukturan semula sosio-ekonomi apabila rancangan ini berakhir.


[sunting] Etimologi
Perkataan samurai berasal pada sebelum Tempoh Heian di Jepun apabila ia disebut sebagai saburai, bererti suruhan atau pengikut. Ia hanya pada tempoh awal moden, khususnya pada tempoh Azuchi-Momoyama dan awal tempoh Edo pada lewat 16 dan awal abad ke 17 perkataan saburai bertukar diganti dengan perkataan samurai. Bagaimanapun, pada masa itu, ertinya telah lama berubah.
Pada era pemerintahan samurai, istilah awal yumitori (“pemanah”) juga digunakan sebagai gelaran kehormat bagi wira terbilang, walaupun pemain pedang telah menjadi lebih penting. Pemanah Jepun (kyujutsu), masih berkait rapat dengan dewa perang Hachiman.
Berikut adalah beberapa istilah lain samurai:
[sunting] Senjata
Seseorang samurai memgunakan pelbagai jenis senjata. Ia sering didakwa bahawa roh seseorang samurai terletak pada pedang katana yang dibawanya. Kadang-kala samurai digambarkan bergantung sepenuhnya kepada katana untuk berlawan. Ini seperti perbezaan antara peranan crossbow pada kasasteria Eropah zaman pertengahan (medieval) dan peranan pedang kepada kasasteria, simbol sebagai samurai dan bukannya kepentingan katana itu sendiri. Apabila mencecah usia tiga belas tahun, dalam upacara yang dikenali sebagai Genpuku (元服), kanak-kanak lelaki diberikan wakizashi dan nama dewasa dan menjadi samurai secara rasmi. Ini juga memberikan hak kepadanya untuk mengenakan katana walaupun ia biasanya diikat dengan benang bagi mengelakkan katana dihunus dengan tidak sengaja. Pasangan katana dan wakizashi dikenali sebagai Daisho, harafiahnya. besar dan kecil.
Senjata samurai yang digemari adalah yumi atau busar komposit dan ia kekal tidak berubah selama beberapa abad sehingga kemasukan ubat bedil dan rifle pada abad ke 16. Busar komposit stail Jepun adalah senjata yang berkuasa. Saiznya membenarkannya memanah pelbagai panah seperti panah berapi dan panag isyarat dengan tepat pada jarak melebihi 100 meter, melebihi 200 meter jikalau ketepatan tidak terlalu penting.. Ia biasanya digunakan secara berdiri dibelakang Tedate (手盾), perisai kayu yang besar tetapi ia juga boleh digunakan semasa menunggang kuda. Latihan memanah di belakang kuda menjadi istiadat Shinto, Yabusame (流鏑馬). Dalam pertempuran melawan penjajah Mongol, busar komposit ini menjadi senjata penentu melangkaui busar komposit kecil dan crossbow yang lebih digemari oleh tentera Mongol dan Cina. Pasukan tentera Mongol ketiadaan kuda yang telah digunakan dengan berkesan menentang musuh dan terpaksa berperang semasa berjalan kaki, dengan itu mengurangkan keberkesanan mereka.
Pada abad ke 15, tombak yari menjadi senjata utama. Yari menggantikan naginata di lapangan pertempuran apabila keberanian individual kurang menjadi faktor dan pertempuran lebih tersusun. Ia lebih mudah dan merbahaya berbanding katana. Serbuan, berkuda atau berlari, lebih berkesan apabila menggunakan tombak dan memberikan peluang yang lebih baik berbanding samurai bersenjatakan katana. Dalam Pertempuran Sizugatake di mana Shibata Katsuie dikalahkan oleh Toyotomi Hideyoshi, masa itu turut dikenali sebagai Hashiba Hideyoshi, Tujuh Pemain Tombak Sizugatake (賤ヶ岳七本槍), Yari turut memainkan peranan penting dalam meraih kemenangan.
Salah satu perdebatan mengenai senjata samurai adalah sama ada samurai pernah menyerbu dengan menunggang kuda. Kuda pada masa itu adalah lebih kecil tetapi lebih bertenaga, bagaimanapun masih menjadi pertanyaan sejauh mana kuda masa itu mampu membawa samurai yang mengenakan perisai lengkap yang berat. Kepercayaan tradisi menegaskan bahawa samurai pada kebanyakan masa bertempur di belakang kuda dan bertindak sebagai tentera berkuda berat yang menyerbu bagi menembusi tentera berjalan kaki yang tidak mampu berbuat apa-apa. Pada masa kini, dipercayai bahawa samurai pada kebanyakan masa bertempur berjalan kaki dan menggunakan kuda untuk pengangkutan dan hanya sekali-sekala menyerbu dengan menunggang kuda pada musuh yang berterabur dan sedang berundur. Pertempuran Nagashino merupakan salah satu pertempuran di mana samurai dikatakan menyerbu di belakang kuda.
Selepas rifle matchlock diperkenalkan dari Europah, para samurai mula menggunakannya. Ia kemudiannya menjadi senjata kegemaran bagi bagi menembak curi di lapangan pertempuran di mana seseorang samurai diberi hadiah bagi setiap musuh yang dibunuhnya sendiri, walaupun memerintah merupakan aspek penting bagi samurai. Tentera berdaftar ( conscripted ) turut menggunakan rifles matchlock tetapi menembak secara serentak bagi memusnahkan barisan musuh. Pada akhir zaman feudal, sesetengah samurai menubuhkan dragoon sebagai sebahagian tentera dan sesetengahnya dilapurkan telah digunakan dalam Pertempuran Sekigahara dan pertempuran berikutnya.
Sesetengah samurai hanya bersenjatakan dengan katana di medan pertempuran. Takeda Shingen merupakan salah seorang samurai sedemikian. Ini tidak bererti bahawa mereka bertempur dengan menggunakan katana. Sebaliknya, mereka menumpukan pada mentakbir dan yakin bahawa mereka mampu dilindungi oleh tentera mereka. Dalam satu Pertempuran Kawanakajima, ini hampir mengakibatkan Shingen terbunuh. Pelannya tersilap dan tentera Uesugi Kenshin menyerbu tentera di bawah pemerintahan Shingen yang tidak menyedari rancangan perangkap mereka dikesan. Dengan hanya separuh tenteranya dan dikejutan sepenuhnya, Shingen sendiri terpaksa mempertahankan dirinya dengan menggunakan batang kayu yang digunakannya untuk memerintah serangan. Baki tenteranya hampir tidak sempat untuk menyelamatkan Shingen dan tenteranya yang lain daripada dihapuskan sepenuhnya.
Senjata lain yang digunakan oleh samurai adalah jo, bo, bom tangan, manjanik dan meriam. Bagaimanapun, sesetengah samurai mengemari yang lain. Dalam pertempuran sekitar pemulihan Meiji, lebih banyak senjata moden seperti Gatling gun dan rifle digunakan.
[sunting] Sejarah
[sunting] Asal Samurai
Sebelum Tempoh Heian, tentera di Japan diterapkan menurut tentera Cina dan di bawah pemerintahan langsung Maharaja. Kecuali hamba, semua lelaki berkemampuan mempunyai tanggungjawab untuk menyertai tentera. Mereka perlu membekalkan diri mereka sendiri dan ramai yang sesat atau berputus asa untuk pulang dan menetap dalam perjalanan pulang. Ini dianggap sebahagian daripada cukai dan ia boleh ditukar ganti dengan bentuk cukai yang lain seperti sekayu kain. Mereka ini dikenali sebagai Sakimori (防人), harafiah. pembela tetapi mereka tiada kaitan dengan samurai.
Pada awal tempoh Heian, akhir abad ke 8 dan awal abad ke 9, Maharaja Kammu cuba memantap dan meluaskan kuasanya di utara Honshu. Tentera yang dihantar untuk mematahkan pemberontak Emishi tidak berdisplin dan bersemangat dengan itu menemui kegagalan. Maharaja Kammu kemudiannya memperkenalkan gelaran Seiitaishogun (征夷大将軍) atau shogun dan mulai bergantung kepada puak daerah ( regional clans ) yang berkuasa bagi menjajah Emishi. Mahir dalam pertempuran berkuda dan memanah, wira puak clan warriors merupakan alat yang digemari Maharaja bagi mematahkan pemberontakan.
Semasa tempoh Heian, tentera maharaja dibubarkan dan kuasa maharaja beransur menjadi lemah. Walaupun maharaja masih merupakan pemerintah, puak-puak berkuasa disekeliling Kyoto mengambil kedudukan sebagai menteri dan sanak-saudara mereka membeli kedudukan sebagai hakim bagi mengumpul cukai. Untuk membayar hutang mereka dan mengumpul harta, mereka sering mengenakan cukai yang berat dan ramai petani terpaksa meninggalkan tanah mereka. Puak daerah ( Regional clans ) bertambah kuat dengan menawarkan cukai yang lebih rendah kepada rakyat mereka dan kebebasan dari kerahan tenaga ( conscription ). Puak-puak ini melengkapkan diri mereka untuk mematahkan puak dan hakim lain yang cuba mengutip cukai di kawasan mereka. Mereka akhirnya membentuk diri mereka kepada anggota bersenjata dan menjadi samurai.
Nama samurai datangnya dari pengawal istana maharaja dan pengawal persendirian yang digaji oleh puak-puak tersebut. Mereka bertindak sebagai polis dalam dan sekitar Kyoto. Anggota awal kepada apa yang dikenali sekarang sebagai samurai dilengkapi senjata oleh pemerintah dan perlu memahirkan diri dalam seni bela diri. Mereka merupakan Saburai, orang suruhan, tetapi kelebihan sebagai golongan bersenjata solo semakin menonjol. Dengan menjanjikan pelindungan dan mendapat kekuatan politik melalui perkahwinan politik mereka mengumpul kuasa yang akhirnya melebihi pemerintah bangsawan.
Sesetengah puak samurai berasal sebagai petani yang terpaksa mengangkat senjata bagi mempertahankan diri dari hakim yang dilantik maharaja untuk memerintah dan mengutip cukai di kawasan mereka. Puak-puak ini membentuk perikatan untuk mempertahankan diri mereka daripada puak-puak yang lebih berkuasa. Pada pertengahan zaman Heian, mereka telah menggunakan perisai dan senjata stail Jepun dan meletakkan asas kepada bushido, kod etik mereka yang terkenal.
[sunting] Keshogunan Kamakura dan Kebangkitan Samurai
Pada awalnya wira ini hanya merupakan tentera upahan yang digaji oleh maharaja dan puak bangsawan (kuge). Tetapi secara beransur-ansur mereka mengumpul kuasa yang mencukupi untuk melangkau kaum bangsawan dan menubuhkan kerajaan dikuasai samurai pertama.
Ketika puak-puak bahagian regional clans mengumpulkan sumber dan tenaga manusia dan membentuk pakatan sesama sendiri, mereka membentuk hieraki yang tertumpu kepada seorang ketua atau toryo. Ketua ini biasanya merupakan kerabat jauh maharaja dan ahli rendah kepada salah satu daripada tiga keluarga bangsawan (Fujiwara, Minamoto, atau Taira). Walaupun pada asalnya mereka dilantik ke daerah jajahan untuk tempoh tetap empat tahun sebagai hakim, toryo enggan kembali ke ibu negara selepas penggal mereka tamat. Anak mereka mewarisi kedudukan mereka dan terus memimpin puak-puak berkenaan bagi memadamkan pemberontakan seluruh Jepun dalam tempoh pertengahan ke akhir tempoh Heian.
Disebabkan kebangkitan kuasa ekonomi dan ketenteraan mereka, puak-puak tersebut akhirnya menjadi kuasa baru dalam politik istana. Penglibatan mereka dalam Pemberontakan Hogen pada akhir Heian hanya mengukuhkan kuasa mereka dan akhirnya melagakan saingan Minamoto dan Taira sesame sendiri dalam Pemberontakan Heiji 1160. Muncul sebagai pemenang, Taira no Kiyomori menjadi penasihat maharaja, wira pertama mendapat kedudukan sedemikian, dan akhirnya merampas kuasa kerajaan pusat untuk menubuhkan kerajaan yang dikuasai oleh golongan samurai yang pertama dan mengenepikan maharaja sebagai simbol sahaja. Bagaimanapun, golongan Taira masih lebih berdarah bangsawan berbanding puak Minamoto yang kemudiannya. Puak Taira tidak cuba memperluaskan atau memperkukuhkan kekuatan ketenteraannya, sebaliknya mengahwinkan wanita mereka dengan maharaja dan cuba mengawal melalui kuasa maharaja.
Taira dan Minamoto sekali lagi bertelingkah pada tahun 1180 bermula dengan Perang Gempei yang berakhir pada tahun 1185. Minamoto no Yoritomo yang merupakan pemenang meletakkan kelebihan kaum samurai melebihi kaum bangsawan. Pada tahun 1190 dia melawat Kyoto dan pada tahun 1192 menjadi Seii Taishogun, mengasaskan Keshogunan Kamakura. Dia menubuhkan keshogunan di Kamakura berhampiran dengan pengkalan kuasanya dan bukannya di Kyoto.
Secara beransur-ansur, puak samurai yang berkuasa menjadi wira bangsawan (buke) yang terikat secara lemah pada bangsawan istana. Apabila kaum samurai mula mengambil adat bangsawan seperti kaligrafi, puisi dan muzik, sesetengah bangsawan istana turut mempelajari kemahiran samurai. Walaupun melalui pelbagai mekanisma dan kecuali untuk tempoh pendek pemerintahan pelbagai maharaja, kuasa sebenar terletak di tangan shogun dan samurai.
[sunting] Keshogunan Ashikaga dan Tempoh Feudal
Pelbagai puak samurai berebutkan kuasa bagi Keshogunan Kamakura dan Keshogunan Ashikaga.
Ajaran Buddha Zen berkembang dikalangan samurai pada abad ke 13 dan ia membantu membentuk tingkah laku piawaian, terutama mengatasi takut kematian dan membunuh. Buddha Zen di Jepun mengambil Sakyamuni sebagai imej utama dan mengajar untuk mencapai buddha hidup dengan kesedara ( enlightenment ) melalui latihan bertafakur Zen. Sementara kebanyakan aliran Buddha dikalangan penduduk menjurus kepada Amitabha Tathagata, seseorang buddha dikatakan mampu membawa penganutnya ke syurga selepas kematian.
Pada abad ke 13, Yuan, negeri Cina dalam Empayar Mongol, menjajah Jepun sebanyak dua kali. Pihak Samurai yang tidak biasa bertempur secara berkumpulan menang tipis dalam pertempuran singkat pertama. Bagaimanapun, mereka lebih bersedia untuk pertempuran bagi penjajahan kali kedua dan mereka memusnahkan tentera Cina, Korea dan Mongol yang lebih besar tetapi tidak tersusun. Adalah dipercayai bahawa walaupun tanpa Kamikaze, mereka pasti berjaya mengundurkan penjajah tersebut. Pencapaian bagi pedang Jepun dicapai oleh seorang tukang besi bernama Masamune pada abad ke 14; struktur dua lapis besi keras dan lembut di ambil dan teknik tersebut tersebar dengan meluas dengan keupayaannya memotong dan ketahanannya ketika digunakan secara berterusan. Semenjak dari itu, pedang Jepun telah diakui sebagai senjata bawaan yang merbahaya semasa era pre-industri Asia Timur. Ia juga merupakan barangan eksport terpenting, sebahagian darinya sampai sejauh ke India.
Isu warisan menyebabkan pertelingkahan antara ahli keluarga kerana ( primogeniture ) menjadi biasa sementara pembahagian warisan ditentukan oleh undang-undang sebelum abad ke 14. Untuk mengelakkan pertelingkahan dalaman, penjajahan berterusan kepada jiran bersempadan dengan kawasan samurai digalakkan dan pertelingkahan sesama samurai merupakan masalah biasa bagi Shogunate Kamakura dan Ashikaga.
Sengoku jidai ("Zaman Perang Saudara") ditanda oleh kebudayaan samurai yang lebih longgar, dari satu segi. Mereka yang dilahirkan dalam golongan berlainan kadang kala mampu mencipta nama sebagai wira dan dengan itu menjadi de facto samurai. Dalam tempoh bergolak ini, etika bushido menjadi faktor penting bagi mengawal dan mengekalkan keamanan awam.
Teknologi dan taktik peperangan Jepun bertambah elok dengan pantas pada abad ke 15 dan 16. Penggunaan tentera infantari yang dikenali sebagai Ashigaru , yang dibentuk oleh wira biasa atau rakyat, dengan Nagayari (長槍) atau tombak panjang diperkenalkan dan digabung bersama tentera berkuda dalam pergerakan. Jumlah penduduk yang terbabit dalam perperangan biasanya dalam beribu sehingga melebihi beratus ribu.
Harquebus atau senapang matchlock diperkenalkan oleh Lusitanians/Portugese melalui kapal lanun Cina pada tahun 1543. Jepun berjaya ( nationalization ) dalam tempoh satu abad. Kumpulan tentera upahan dengan harquebus dan rifle dihasilkan secara pukal memainkan peranan penting. Pada akhir tempoh feudal, beberapa ratus ribu rifle wujud di Jepun dan tentera yang besar melebihi 100,000 dihancurkan dalam pertempuran. Ini amat hebat, jika dibanding dengan tentera terbesar dan paling berkuasa di Eropah, iaitu tentera Sepanyol hanya mempunyai beberapa ribu rifle dan hanya mampu mengumpulkan sejumlah tentera seramai 30,000. Ninja juga memainkan peranan penting dalam aktiviti perisikan.
Pergerakan sumber manusia adalah mudah lentur, kerana apabila regim pemerintahan terdahulu runtuh dan samurai yang menggantikannya perlu mengekalkan organisasi tentera dan pentakbiran dalam kawasan pengaruh mereka. Kebanyakan keluarga samurai yang kekal sehingga abad ke 19 berasal dari kawasan ini.
Mereka mengistiharkan diri mereka sebagai keturunan salah satu dari empat puak bangsawan silam, Minamoto, Taira, Fujiwara dan Tachibana. Dalam kebanyakan kes, bagaimanapun, ia sukar untuk membuktikan siapa leluhur sebenar mereka.
[sunting] Oda, Toyotomi dan Tokugawa
Oda Nobunaga adalah bangsawan terkenal dari kawasan Nagoya (pernah dikenali sebagai Ohwari) dan contoh samurai luar biasa Tempoh Sengoku. Dia meletakkan asas penyatuan Jepun dan meninggal hanya beberapa tahun lebih awal dari penyatuan tersebut.
Oda Nobunaga mencipta organisasi dan taktik perang, bergantung kepada harquebus, membangunkan perdagangan dan menghargai ciptaan baru; kemenangan yang berikutnya membolehkan dia menjayakan penghapusan Shogunate Ashikaga dan perletakan senjata kuasa tentera sami Buddha, yang menyemarakkan perjuangan sia-sia dikalangan penduduk selama beberapa abad. Menyerang daripada "perlindungan" kuil Buddha, mereka merupakan masalah berterusan kepada sebarang bangsawan perang warlords termasuk maharaja yang cuba mengawal tindakan mereka. Oda Nobunaga meninggal pada tahun 1582 dalam serangan oleh salah seorang pengikutnya, Akechi Mitsuhide. Toyotomi Hideyoshi (lihat di bawah) dan Tokugawa Ieyasu, yang mendirikan Shogunate Tokugawa, merupakan pengikut setia Nobunaga. Hideyoshi yang dibesarkan oleh petani tidak dikenali menjadi salah seorang jeneral utama di bawah Nobunaga dan Ieyasu yang pernag berkongsi zaman kanak-kanak dengan Nobunaga. Hideyoshi menumpaskan Mitsuhide dalam tempoh sebulan dan dengan itu dianggap sebagai pengganti yang sah kerana berjaya membalas dendam keatas pengkhianatan Mitsuhide.
Kedua-dua mereka mendapat keuntungan dari kejayaan Nobunaga yang sebelumnya telah meletakkan asas untuk membentuk Jepun yang bersatu. Dengan itu terhasilah pepatah: "Penyatuan adalah kuih beras; Oda membuatnya. Hashiba membentuknya. Dan akhirnya, hanya Ieyasu merasainya." (Hashiba adalah nama keluarga yang digunakan oleh Toyotomi Hideyoshi semasa ia merupakan pengikut Nobunaga.)
Toyotomi Hideyoshi, yang menjadi menteri utama ( grand minister ) pada tahun 1586, dia sendiri berasal dari kalangan keluarga petani miskin, mencipta undang-undang yang menetapkan bahawa kasta samurai dimantapkan sebagai kekal dan diwarisi, dan mereka yang bukan dari golongan-samurai dilarang untuk membawa senjata.
Sangat penting bagi menyedari bahawa perbezaan antara golongan samurai dan bukan-samurai amat tipis sehinggakan pada abad ke 16, kebanyakan lelaki dewasa dalam kelas masyarakat (walaupun petani kecil) tergolong kepada sekurang-kurangnya satu organisasi tentera tersendiri dan berkhidmat dalam perperangan sebelum dan selepas pemerintahan Hideyoshi. Ia boleh dikatakan bahawa keadaan "semua menentang semua" berkekalan selama satu abad.
Keluarga samurai yang disahkan selepas abad ke 17 merupakan mereka yang memilih untuk menurut Nobunaga, Hideyoshi dan Ieyasu dan mencapai kemenangan. Pertempuran besar-besaran yang meletus antara tempoh pertukaran regim, dan samurai yang kalah akan terhapus atau diserap kekalangan penduduk awam.
[sunting] Keshogunan Tokugawa
Semasa era Tokugawa, golongan samurai secara beransur-ansur menjadi bangsawan istana, kakitangan kerajaan, dan pentakbir berbanding sebagai perwira. Daisho, pasangan pedang samurai yang pendek dan panjang (cf. 'katana' dan wakizashi) beransur bertukar menjadi simbolik lambang kuasa dan bukannya senjata yang digunakan dalam kehidupan seharian. Samurai masih mempunyai hak untuk membunuh sebarang orang awam yang tidak menunjukkan rasa hormat terhadap mereka; bagaimanapun, tidak diketahui ketahap mana hak ini digunakan. Apabila kerajaan pusat Jepun memaksa daimyos untuk mengecilkan tentera mereka, ronin yang tidak bekerja menjadi masalah masyarakat.
Bushido telah dirasmikan oleh kebanyakan samurai pada tempoh aman ini sebagaimana Chivalry dirasmikan sebagai kesasteria apabila golongan perwira menjadi lapuk di Eropah. Tingkah-laku samurai menjadi contoh yang diikuti oleh penduduk Edo dengan penekanan kepada tingkah-laku formal. Dengan banyak masa terluang di tangan mereka, samurai meluangkan masa untuk melakukan minat lain den menjadi golongan terpelajar.
[sunting] Samurai semakin lemah semasa pemulihan Meiji
The last hurrah of original samurai was in 1867 apabila samurai dari daerah Choshu dan Satsuma mengalahkan pasukan shogunate untuk menyokong pemerintahan maharaja. Kedua daerah tersebut merupakan tanah daimyos yang menyerah kepada Ieyasu selepas perang Sekigahara tahun (1600).
Sumber lain mendakwa bahawa samurai terakhir adalah pada 1877, semasa pemberontakan Satsuma dalam Pertempuran Shiroyama.
Anggota utama pemberontakan ini datangnya daripada golongan samurai rendah dari semua daerah. Matlamat utama mereka adalah serupa: mengekalkan kemerdekaan Jepun terhadap kuasa Barat. Tetapi kedua daimyo bertelingkah pada awalnya dan pertelingkahan berdarah ini berlarutan bertahun-tahun lamanya. Pada akhirnya, mereka menyedari bahawa perang saudara yang besar-besaran mesti dielakkan kerana inilah yang ditunggu-tunggu oleh kuasa asing ini. Dengan itu shogun Tokugawa Yoshinobu terakhir mengembalikan kuasa pemerintahan kepada maharaja untuk mengelakkan perperangan. Sesetengahnya masih menolak, mempercayai bahawa ini adalah coup d'etat oleh Choshu dan Satsuma dan kuasa kerajaan adalah sepatutnya ditangan mereka. Kumpulan samurai Tohoku menubuhkan penentangan bersenjata dan mereka akhirnya dihapuskan.
Emperor Meiji menghapuskan hak samurai untuk menjadi pasukan bersenjata tunggal digantikan dengan tentera kerahan cara barat yang moden. Samurai menjadi Shizoku (士族) yang mengekalkan gaji mereka tetapi hak mengenakan katana di jalan akhirnya dimansuhkan.
[sunting] Post pemulihan Meiji
Dalam mentakrifkan Jepun moden, ahli kerajaan Meiji memutuskan untuk mengikuti langkah United Kingdom dan Jerman. Ia akan berasaskan konsep ketaatan bangsawan ( nobles oblige ) dan samurai tidak akan menjadi kuasa politik sepertimana di Prussia. Tentera Imperial Jepun ( Imperial Japanese Armies ) merupakan kerahan tetapi ramai samurai menawarkan diri menjadi askar dan ramai meningkat dan dilatih sebagai pegawai. Mereka yang menawar diri amat bersemangat dan rajin berlatih. Empayar Jepun memenangi Perang Sino-Jepun (1894) dan Perang Russia-Jepun (1904) dan ia boleh dikatakan bahawa pegawai dan mereka yang menawarkan diri merupakan sebab kemenangan tersebut. Kebanyakan tentera Cina dan Russia tidak dapat membaca dan menulis dan selepas pegawai mereka terbunuh, tentera ini berkecai dengan cepatnya.
Kebanyakan pelajar pertukaran adalah samurai, bukan kerana mereka samurai, tetapi ramai yang boleh membaca dan terpelajar. Sebahagian pelajar pertukaran ini memulakan sekolah swasta untuk pengajian tinggi. Sesetengah samurai mula menulis menggantikan senjata dan menjadi pemberita dan penulis dan mendirikan syarikat akhbar. Samurai yang lain pula menyertai perkhidmatan kerajaan kerana mereka boleh membaca dan terpelajar.
[sunting] Budaya
Sebagai bangsawan mutlak selama beberapa abad, samurai memajukan budaya mereka sendiri yang menukar cara orang Jepun bertindak.
Seseorang samurai dijangka mampu membaca dan menulis, juga untuk mengetahui asas mathematik. Toyotomi Hideyoshi, seorang samurai agung yang bermula sebagai petani biasa, hanya mampu membaca dan menulis dalam hiragana dan ini adalah kelemahannya yang paling ketara. Sesetengah mengandaikan bahawa ini adalah punca dia tidak dilantik sebagai shogun. Samurai mesti, walaupun tidak diwajibkan, mempunyai minat dalam seni lain seperti menari, Go, penulisan, sastera, dan tea. Ota Dokan yang merupakan pemerintah pertama Edo menulis bagaimana dia malu apabila menyedari bahawa orang biasapun lebih mengetahui mengenai sastera berbanding dirinya dan ini menjadikan dia belajar dengan lebih tekun.
Kebudayaan samurai berbeza dari keringkasan yang di pengaruhi oleh Buddha Zen kepada bermewah-mewahan kebudayaan stail Kano. Kebanyakan samurai tinggal ringkas bukan kerana kecenderungan, tetapi keperluan. Apabila perdagangan berkembang pada tempoh Edo, samurai yang dibekalkan dengan beras sebagai sumber pendapatan berhadapan dengan harga melambung barangan biasa. Sesetengah samurai menghasilkan barangan kesenian dan yang lain bertani untuk menambah pendapatan. Samurai yang berpendapatan rendah ini masih meluangkan masa dan wang untuk mengajar anak-anak mereka menghargai pelajaran. Pada pertengahan tempoh Edo, samurai perlu dipaksa untuk berlatih kemahiran bela diri mereka. Terdapat cerita bagaimana samurai diancam dan terpaksa melarikan diri dari pekerja yang berbadan tegap, sesetengah yang lain kalah dalam perkelahian. Disebabkan samurai adalah pakar dalam perlawanan, masalah ini tidak pernah dilapurkan kerana malu tetapi kekal dirakamkan.
Dengan masa lapang yang mereka ada, ramai samurai mula mempelajari topik seperti arkhaeologi, botani, dan penulisan. Samurai memperkenalkan sayuran seperti ubi kentang dan sweet potato kepada petani yang kekal apathetic terhadap sayuran import ini. Samurai juga menyalin dan mengkaji rekod dan buku sejarah. Kojiki dan juga klassik Cina turut dikaji. Samurai juga mula mempelajari anatomi dan sains perubatan kerana minat dan bukannya untuk mencari cara lebih baik untuk membunuh. Pada akhir tempoh Edo, mereka menterjemah buku perubatan Belanda.
[sunting] Nama Samurai
Seseorang samurai biasanya diberi nama dengan menggabung satu huruf kanji dari bapanya atau datuknya dan satu huruf kanji baru. Ramai samurai mempunyai bunyi nama phonetically yang serupa dengan leluhur yang mashyur sebagai penghormatan kepada keagungan mereka dan dengan harapan samurai ini akan mencapai kejayaan yang setaraf. Nama ini digunakan selepas upacara genpuku. Dia juga mempunyai nama kanak-kanak. Kebanyakan samurai mempunyai nama kedua dan juga menggunakan gelarannya sebagai sebahagian namanya. Oda Nobunaga secara rasminya digelar "Oda Kouzukenosuke Owarinokami Nobunaga" (織田上総介尾張守信長) dan dia juga dikenali sebagai "Oda Kouzukenosuke" atau "Oda Owarinokami".
[sunting] Perkahwinan
Perkahwinan seseorang samurai dilakukan melalui perkahwinan yang diatur oleh seseorang yang sama atau lebih tinggi darjatnya dari mereka yang berkahwin. Bagi samurai yang berpangkat tinggi ini adalah keperluan kerana tidak ramai dari mereka berpeluang bertemu gadis, ini masih dilakukan sebagai adat bagi samurai berpangkat rendah. Kebanyakan samurai mengahwini wanita dari keluarga samurai tetapi bagi samurai berpangkat rendah, perkahwinan dengan orang biasa dibenarkan. Dalam perkahwinan ini, mas kawin diberikan oleh pihak wanita dan ini digunakan bagi memulakan penghidupan baru mereka.
Seseorang samurai dibenarkan mempunyai wanita simpanan tetapi latarbelakannya diperiksa dengan teliti oleh samurai berpangkat tinggi. Dalam kebanyakan kes, ia dilayan sebagai perkahwinan dan penculikan, biasa dalam kebanyakan fiksen, sekiranya tidak dianggap jenayah, dianggap memalukan. Sekiranya wanita tersebut orang biasa, utusan dihantar, dengan wang pertunangan atau nota pengecualian cukai, dan meminta diterima oleh keluarganya. Kebanyakan keluarga menerima dengan gembira, kerana sekiranya wanita tersebut melahirkan anak lelaki, dia boleh menjadi samurai.
Seseorang samurai boleh menceraikan isterinya disebabkan pelbagai sebab dengan kelulusan dari penyelia. Penceraian, walaupun berlaku, amat jarang. Sebab penting adalah jika dia tidak dapat melahirkan anak lelaki tetapi anak angkat boleh diaturkan. Seseorang samurai boleh bercerai disebabkan sebab tersendiri, walaupun hanya kerana dia tidak suka isterinya, tetapi ini biasanya dielakkan kerana ia akan memalukan samurai yang mengaturkan perkahwinan ini. Wanita juga boleh menguruskan perceraian, walaupun ini biasanya dalam bentuk diceraikan oleh samurai. Dalam kes perceraian, pihak samurai terpaksa memulangkan mas kahwin dan perkara ini sering menghalang perceraian. Sesetengah pedagang yang kaya akan mengahwinkan anak mereka dengan samurai sebagai balasan menghapuskan hutang samurai dengan bertujuan meningkatkan kedudukan mereka.
[sunting] Warisan
Anak lelaki tertua pemerintah dahulu biasanya dilantik sebagai ketua seterusnya dalam sesuatu puak. Jika anak lelaki tertua meninggal sebelum diwarisi, anak tertua anaknya menjadi ketua seterusnya bagi puak tersebut. Jika anak tertua tidak mempunyai anak, anak kedua mewarisi kedudukan sebagai ketua. Aturan ini kadang-kadang ditukar bersesuaian dengan keinginan bekas ketua. Apabila ketua berikutnya terlalu muda atau tidak berpengalaman, saudara dan pengikut ketua sebelumnya bertindak sebagai ketua sehingga kuasa pemerintahan boleh diserahkan. Pembahagian kerajaan menjadi popular pada tempoh Kamakura dan Ashikaga tetapi beransur kurang kemudiannya kerana ia sering melemahkan puak tersebut.
Ramai samurai menukar nama mereka bukan kerana tidak gemarkannya, tetapi kerana mereka diambil oleh puak lain. Perkara ini dilakukan berasaskan banyak sebab. Yang pertama dan paling penting adalah kebanyakan puak inginkan pengganti yang mempunyai kemahiran dan kebolehan tinggi walaupin ini bererti menyingkirkan anak ketua sebelumnya. Jika pengganti tersebut datangnya dari puak yang lebih penting adalah lebih baik. Walaupun perkara ini perlu diluluskan oleh shogunate atau daimyo pada Tempoh Edo, ia sering berlaku. Apabila ketua sebelumnya meninggal tanpa anak lelaki tetapi dengan gadis, adalah perkara biasa bagi mengambil samurai dari puak lain kedalam puak itu dan mengahwinkan dia dengan anak gadis bekas ketua dahulu.
Samurai mempunyai ramai anak berhadapan dengan penyakit dan perperangan dan ini sering menyebabkan masalah warisan. Kadang-kala perkara ini mendorong kepada seluruh puak menjadi lemah atau berpecah dan menuju kehancuran. Beberapa langkah diambil bagi mengelak masalah ini. Masuk kepuak yang lain adalah satu cara, dan cara lain dikenali sebagai Koukaku harafiah. turun pangkat, dimana seseorang anak lelaki diberikan nama puak baru dan menjadi pengikut dan anak buah ( retainer and a vassal ) abang mereka. Sesetengah samurai mungkin juga menjadi pedagang atau petani disebabkan oleh Koukaku.
[sunting] Falsafah
Falsafah Buddha dan Zen, dan pada tahap yang lebih kecil Konfusian mempengaruhi kebudayaan samurai termasuk Shinto. Meditasi menjadi ajaran penting dengan menawarkan proses untuk menenangkan fikiran seseorang. Konsep Buddha penjelmaan semula ( reincarnation ) dan kelahiran semula ( rebirth ) mendorong samurai untuk meninggalkan pembunuhan rambang dan penyiksaan. Sesetengah samurai bersara dari menjadi samurai dan menjadi sami Buddha selepas menyedari betapa sia-sia mereka membunuh.
Bushido, dimantapkan semasa tempoh Edo, adalah cara hidup samurai tetapi caranya yang ringkas mengelirukan mendorong kepada banyak pertikaian mengenai pemahamannya. Hagakure: The Book of the Samurai oleh Yamamoto Tsunetomo adalah buku panduan mengenai cara hidup samurai way of the samurai. Walaupun ketika diterbitkan, ia menimbulkan beberapa penelitian reviews yang mengkritik pemahaman tegas dan tidak mesra impersonal. Sekiranya seseorang tuan lord salah, sebagai contoh dia memerintah menyembelihan orang awam, patutkah dia dipatuhi ketaatan untuk menyembelih seperti yang diperintahkan atau dia patut mematuhi Rectitude untuk membenarkan orang awam lepas lari? Jika seseorang mempunyai keluarga yang sakit tetapi melakukan kesilapan yang tidak dapat diperbetulkan, patutkah dia memelihara Kehormatannya dengan melaksanakan Seppuku atau dia patut menunjukkan Keberanian dengan hidup terhina dan menjaga keluarganya?
Kejadian Empat puluh tujuh Ronin telah menimbulkan pertikaian mengenai apakah tepat tindakan mereka dan bagaimana bushido perlu dilaksanakan. Secara tidak langsung, mereka telah membelakangi shogun dengan mengambil tindakan tersendiri tetapi ia juga merupakan adalah tindakan Ketaatan dan Rectitude. Akhirnya, tindakan mereka dipersetujui sebagai Rectitude tetapi bukannya Ketaatan kepada shogun. Ini menjadikan mereka penjenayah dengan kesedaran ( conscience ) dan layak untuk melakukan seppuku.
Penjelasan mengenai shudo dalam Hagakure menjadi isu hangat ( highly controversial ) walaupun pada masa di mana perlakuan sebegitu adalah biasa. Ia menjelaskan salah satu kelakuan samurai cinta platonik ( platonic love ) yang kadang-kala merupakan hubungan homoseksual antara samurai. Walaupun ini tidak dianggap jenayah pada masa itu dan tidak dilarang secara jelas oleh agama mereka, pemikiran bahawa sesetengah samurai mendapat pangkat melalui daya seksual sudah cukup untuk menyebabkan kekecohan. Samurai bukannya pelacur dan mereka mendapat pangkat melalui kemahiran dan keupayaan mereka dan bukannya dengan tidur bersama.
Buku kenjutsu paling terkenal pada masa itu, atau penggunaan pedang, bertarikh dari tempoh ini (Miyamoto Musashi The Book of Five Rings, 1643). Tetapi sebahagian besar buku ini menumpu kepada keadaan pemikiran bertempur ( mentalities of fighting ). Kebanyakan buku kenjutsu dari tempoh Edo juga memusat kepada segi kerohanian spiritual aspects selain untuk mematuhi arahan bahawa latihan kenjutsu adalah untuk membina watak seseorang samurai.
[sunting] Samurai dalam Cereka
Jidaigeki harfiah. drama sejarah merupakan keluaran utama bagi wayang dan drama TV semenjak awal lagi. Ia biasanya memaparkan samurai dengan kenjutsu yang menentang samurai dan pedagang zalim. Mito Komon (水戸黄門), cereka mengenai pengembaraan Tokugawa Mitsukuni, merupakan drama TV popular di mana Mitsukuni mengembara secara menyamar sebagai pedagang kaya bersara bersama dua orang samurai tidak bersenjata yang turut menyamar sebagai teman. Dia berhadapan dengan masalah dimana sahaja dia pergi, dan selepas mengumpul maklumat, dia dan samurainya knock around unrepenting evil samurai and merchants. Dia kemudiannya mendedahkan identitinya yang, jika dia mahu, boleh memusnahkan seluruh puak dan pesalah tidak mempunyai pilihan kecuali menyerah dan berharap hukumannya tidak dilanjutkan merangkumi keluarga mereka.
Karya bertema samurai pengarah filem Akira Kurosawa adalah yang paling dikagumi dalan jenis itu, mempengaruhi ramai pembuat filem dengan teknik dan cara penceritaannya. Hasil kerjanya yang terkenal termasuk The Seven Samurai, dalam mana penduduk kampuny yang terancam menggajikan sekumpulan samurai yang mengembara untuk melindungi mereka daripada penjahat; Yojimbo, di mana bekas samurai membabitkan dirinya dalam peperangan kumpulan gang war dalam bandar dengan berkhidmat dengan kedua pihak; dan The Hidden Fortress, dalam mana dua petani bodoh mendapati diri mereka membantu seorang jeneral yang terkenal untuk mengiringi seorang puteri ke tempat selamat. Yang terakhir merupakan sumber inspirasi utama bagi cerita Star Wars, oleh George Lucas, yang turut meminjam beberapa aspek dari samurai, seperti watak Jedi Knight dalam Star Wars.
Filem Samurai dan filem Barat Western movie berkongsi beberapa persamaan, dan keduanya mempengaruhi sesama sendiri sepanjang beberapa tahun itu. Kurosawa mendapat inspirasi dari hasil pengarah John Ford, dan sebaliknya, hasil kerja Kurosawa telah dihasilkan semula dalam cerita barat, seperti The Seven Samurai kepada The Magnificent Seven dan Yojimbo kepada A Fistful of Dollars.
Satu lagi siri cereka tv, Abarembo Shogun, membariskan Yoshimune, shogun Tokugawa kelapan. Samurai dari semua peringkat dari shogun kepada peringkat bawahan, termasuk ronin, ditonjolkan dengan jelas dalam cereka ini.

Summary:
Samurai (侍 atau kadang-kala 士) adalah istilah yang biasa digunakan bagi perwira zaman sebelum industri Jepun. Istilah yang lebih tepat adalah bushi (武士) (harafiah. "orang bersenjata") yang digunakan semasa zaman Edo. Bagaimanapun, istilah samurai digunakan sekarang bagi merujuk wira bangsawan, bukan, contohnya, ashigaru atau tentera berjalan kaki. Samurai tanpa sebarang ikatan dengan sesuatu puak ( clan ) atau daimyo dikenali sebagai ronin (harafiah. "orang ombak").
Samurai dianggap mesti bersopan dan terpelajar, dan beransur-ansur, samurai semasa era Tokugawa beransur-ansur kehilangan fungsi ketenteraan mereka. Pada akhir era Tokugawa, samurai secara umumnya adalah kakitangan am bagi daimyo, dengan pedang mereka hanya untuk tujuan istiadat. Dengan reformasi Meiji pada akhir abad ke 19, samurai dihapuskan sebagai kelas berbeza dan digantikan dengan tentera kebangsaan menyerupai negara barat. Kod samurai yang ketat dikenali sebagai bushido masih kekal, bagaimanapun, dalam masyarakat Jepun masa kini, sebagaimana aspek cara hidup mereka yang lain.


[sunting] Penampilan dalam filem
Sehingga filem kelima di dalam siri ini, terdapat dua orang pelakon yang melakonkan watak pengetua Hogwarts ini. Dalam versi filem bagi siri Harry Potter and the Sorcerer's Stone (2001) dan Harry Potter and the Chamber of Secrets (2002), watak ini telah dilakonkan oleh mendiang Richard Harris. Beliau, yang pada awalnya memang berniat menolak tawaran melakokankan watak ini, telah dijangkakan akan tampil sehingga siri ini berakhir, tetapi telah meninggal pada 2002 akibat penyakit limfoma Hodgkin. Bagi filem-filem di dalam siri ini yang seterusnya, iaitu mulai filem Harry Potter and the Prisoner of Azkaban (2004) dan seterusnya, watak Dumbledore telah diambil alih oleh pelakon Sir Michael Gambon.
Kesinambungan penggayaan watak Dumbledore dalam setiap filem adalah berlainan kerana masing-masing menonjolkan satu-satu bahagian yang terdapat pada watak Dumbledore itu sendiri. Dalam filem yang pertama, Dumbledore dipaparkan sebagai orang yang bijaksana dan penuh muslihat dengan perancangannya. Filem kedua pula, dalam kebahayaan yang berlaku di sekolah, mendiang Richard Harris memaparkan sisi Dumbledore yang lebih tenang. Dalam filem ketiga, setelah Michael Gambon mengambil alih watak itu, sifat Dumbledore yang lain mula kelihatan iaitu seorang tua yang suka berjenaka dalam keselambaannya. Berlainan sangat dalam filem keempat apabila Dumbledore yang dipaparkan adalah yang bersifat agresif dan mula menampakkan watak ini sebagai seorang tua yang takut terjerat dengan perancangannya sendiri. Gabungan kesemua sifat tersebut melahirkan watak Dumbledore yang sebenar.
[sunting] Latar belakang
[sunting] Kehidupan awal dan keluarga
Melalui banyak temuramah dan perbincangan tentang watak ini, Rowling menyatakan yang Albus Dumbledore telah dilahirkan pada 1881 kepada pasangan Percival dan Kendra Dumbledore. Watak ini sebelum itu telah dikaitkan dengan adiknya Aberforth, dan dalam Harry Potter dengan Azimat Maut telah didedahkan yang Albus tua tiga tahun berbanding Aberforth. Buat pertama kalinya dalam siri, turut dinyatakan adik perempuannya Ariana yang, ketika enam tahun, menjadi tidak siuman selepas serangan oleh tiga kanak-kanak Muggle yang menyaksikannya menggunakan sihir. Pada mulanya mereka cuba melakukannya juga tetapi setelah diulang beberapa kali dan tidak berjaya, mereka menghalangnya dari menjadi "berbeza". Tidak jelas dalam novel apakah bentuk serangan tersebut tetapi Percival telah dihantar ke Azkaban untuk seumur hidup kerana menjejaki dan menyumpah kanak-kanak yang trauma dengan anak perempuannya itu. Kesan serangan terhadap Ariana membuatkannya takut untuk melakukan sihir lagi. Untuk menghalangnya dari dimasukkan ke Hospital St. Mungo, atau menyakiti sesiapa dengan sihir yang masih belum dapat dikawal, Kendra berpindah bersama keluarganya ke Godric's Hollow, dan kesakitannya mula menjadi buah mulut orang. Jiran tetangga menganggap yang Ariana adalah seorang Squib.
Apabila Albus bersekolah di Hogwarts, beliau berkawan dengan Elphias Doge, yang telah diejek akibat mukanya yang kehijauan kerana kesan dari cacar naga. Ketika di sekolah, Dumbledore dikenali sebagai pelajar yang terbijak yang pernah menghadiri sekolah itu, memenangi "setiap ganjaran yang pernah ditawarkan sekolah itu", termasuk Pembuatan Mantera Terhebat Anugerah Barnabus Finkley, Wakil Belia British ke Wizengamot dan Pingat Emas bagi Sumbangan Akar Umbi ke Persidangan Alkimia Antarabangsa di Kaherah dan menjadi Pengawas serta Ketua Pelajar. Beliau juga berhubungan baik dengan ahli-ahli sihir hebat semasa. Jurnal seperti Transfigurasi Hari Ini, Cabaran dalam Mantera, dan Ahli Posyen Praktikal menerbitkan esei dan kajiannya. Rumah yang beliau sertai ialah Gryffindor. Hermione Granger memberitahu maklumat ini kepada Harry Potter dalam Batu Hikmat ketika menaiki Ekspres Hogwarts.
Tiga tahun selepas beliau menghadiri Hogwarts, adik lelakinya pula menyertai, Aberforth, yang ternyata agak berbeza dari Albus, dan tidak mempunyai tahap istimewa dalam bakat sihir. Apabila PSB Harry menjelang pada tahun kelima Harry, Griselda Marchbanks, Pihak Berkuasa Peperiksaan Sihir, menyatakan yang Albus "...buat benda-benda yang belum pernah saya lihat sebelumnya dengan tongkat."[HP5] Apabila Dumbledore dan Doge meninggalkan Hogwarts, mereka bercadang untuk menjelajah dunia. Menjelang sahaja tarikh perjalanan mereka, Dumbledore yang ketika itu 18 tahun bersedih dengan kematian ibunya Kendra, yang secara tidak sengaja dibunuh Ariana, ketika dia sedang marah.
[sunting] Dumbledore dan Grindelwald
Disebabkan ketiadaan ibu bapa Dumbledore, Albus menjadi ketua keluarga dan menjadi tugasnya untuk menyediakan makanan buat keluarga (dan mereka tidak diwarisi banyak emas). Beliau terpaksa duduk di rumah bersama adiknya ketika Aberforth melengkapkan pendidikannya. Kemudian, Gellert Grindelwald tiba di Godric's Hollow untuk tinggal bersama nenek saudaranya, Bathilda Bagshot, penulis Sejarah Sihir. Kedua-dua lelaki itu berjumpa dan menjadi kawan. Bersama-sama mereka impikan untuk memerintah "untuk kebaikan yang lebih baik" dengan mengumpulkan Azimat Maut.
Dumbledore kemudian mengaku kepada Harry yang dia rasa terperangkap di rumah, dan kebolehannya untuk menjadi ahli sihir terhebat sepanjang masa telah dibazirkan dengan terpaksa menjada adiknya yang sakit. Aberforth tahu tentang hal tersebut dan menawarkan diri untuk menjaga Ariana, mengatakan yang Ariana lebih menyukainya tetapi Albus menolak dengan menyatakan bahawa memang sudah menjadi tanggungjawab anak sulung untuk menjaga keluarga. Apabila Grindelwald tiba, Dumbledore gembira kerana akhirnya berjumpa dengan orang yang hampir sebijaknya, orang yang memahami sihir sama dengan cara beliau memahaminya, yang membolehkan beliau untuk melihat kedua-dua aspek gelap sihir Grindelwald dan falsafah peribadi Muggle dan yang berdarah kacukan.
Kedua-dua mereka memikirkan bahawa dunia sihir berhak mengatasi Muggle, dan kedua-dua mereka percaya bahawa ahli sihir patut memerintah mereka dan meletakkan mereka pada tempat yang sepatutnya. Walau bagaimanapun, beliau kemudian mendedahkan kepada Harry bahawa beliau "berasa sedikit bersalah" terhadap rancangan Grindelwald. Tetapi, beliau masih akur pada masa depan yang gelap, dan percaya jika mereka perlu memusnahkan halangan untuk "kebaikan yang lebih baik", dan semua kesengsaraan dan kehilangan itu diganjarkan dengan seratus kali ganda pada akhirnya. Keadaan ini tidak pernah belaku. Perbincangan antara Albus, Aberforth, dan Grindelwald akhirnya menyebabkan pertengkaran yang menyebabkan kematian Ariana. Hingga ke akhir hayatnya, Albus Dumbledore berasa bersalah, tidak pasti sama ada sihirnya sendiri atau sihir orang lain yang membunuh adiknya itu. Menurut pengarang, disebabkan kejadian itu, boggartnya ialah mayat Ariana.
Grindelwald bergegas kembali ke rumah Bagshot dan bertolak untuk meneruskan impiannya seorang diri. Sementara itu, Aberforth menjadi marah ketika majlis pengebumian Ariana dan menumbuk Albus di hidungnya, mematahkan dan menjadikannya sebagai penampilan Albus. Albus kemudian berasa sangat menyesal dan disebabkan itu, beliau tidak pernah mengambil jawatan Menteri Sihir, walaupun ditawarkan beberapa kali. Dumbledore kembali ke Hogwarts sebagai seorang profesor Transfigurasi, dan dia berkhidmat di sana sepanjang hayatnya.
Pada 1945, Dumbledore akhirnya mengalahkan Grindelwald yang telah menjadi ahli sihir jahat, yang ketika itu memiliki Tongkat Elder. Kekalahan Grindelwald membuatkan Dumbledore pemilik Tongkat Elder, yang kekal hingga kematiannya. Dumbledore menganggapnya sebagai Azimat yang paling tak bermakna antara ketiga-tiga Azimat Maut, dan satu-satunya yang sesuai buatnya.
Ketika bercakap di Carnegie Hall, New York pada 19 Oktober 2007, J. K. Rowling telah ditanya oleh seorang pemuda sama ada Dumbledore telah menjumpai "cinta sejatinya". Rowling mengatakan bahawa dia sering memikirkan bahawa Dumbledore adalah seorang gay dan telah jatuh cinta dengan Grindelwald; sama ada Grindelwald mengembalikan perasaan itu, Rowling tidak menyatakan dengan terperinci. Cinta itu, katanya, merupakan "tragedi dahsyat" Dumbledore. Rowling menerangkan secara lanjut dengan memberitahu apa yang mendorong Dumbledore berperasaan begitu dengan ilham penguasaan kaum:
[sunting] Dumbledore dan kebangkitan Voldemort
Salah satu tugas Dumbledore sebagai seorang guru di Hogwarts ialah mencari kanak-kanak sihir Tom Marvolo Riddle dan menawarkannya untuk bersekolah di Hogwarts. Walaupun Dumbledore kagum dengan kebolehan Riddle, beliau berasa risau dengan minat budak itu yang suka menyakiti orang lalu menyebabkannya tidak pernah mempercayainya. Bertahun-tahun kemudian, Riddle cuba untuk mendapatkan jawatan di Hogwarts, tetapi Dumbledore meyakini pengetua ketika itu, Armando Dippet, untuk menolah permintaan Riddle, dan beliau sendiri menolak permintaan kali kedua beberapa tahun kemudian. Pada ketika itu, Riddle mula berperang dengan bekas gurunya itu dan menggunakan nama yang menyebarkan ketakutan di kalangan dunia sihir beberapa tahun kemudian: Lord Voldemort.
Untuk menyelesaikan masalah itu, Dumbledore menubuhkan Kumpulan Phoenix. Ketika Voldemort mula berkuasa, Kumpulan itu melawan tentera Voldemort, Death Eater dan pengikutnya yang lain. Sepanjang pertarungan itu, Kumpulan itu telah mengalami banyak kehilangan, termasuk kematian James dan Lily Potter. Sebelum pembunuhan pasangan Potter, Dumbledore telah meminta untuk melihat sendiri Jubah Halimunan, kerana mengesyaki ia sebahagian daripada Azimat Maut. Apabila James mati, Dumbledore menyimpan jubah itu dan membuat keputusan untuk menyerahkannya kepada anak James, Harry.
[sunting] Kemunculan
[sunting] Tiga buku pertama
Dalam pembukaan buku pertama dalam siri ini, Harry Potter dengan Batu Hikmat, Dumbledore tiba di nombor empat, Privet Drive di Little Whinging, Surrey. Setelah ibu bapa Harry terbunuh dan Voldemort menghilang, adalah keputusan Dumbledore untuk menempatkan Harry yang sudah menjadi yatim piatu di rumah Vernon dan Petunia Dursley. Beliau tahu bahawa Harry akan dilindungi oleh kuasa ajaib yang disebabkan oleh pengorbanan ibunya setelah dia membangkitkan sihir ikatan darah itu dan Petunia memeterainya dengan menerima Harry ke dalam rumahnya. Sihir lama bagi ikatan cinta membuatkan Voldemort tidak dapat menyentuh Harry. Dumbledore meninggalkan Harry di hadapan rumah Dursley dengan surat yang menerangkan keadaan sebenar. Beliau pergi dengan ayat, "Semoga selamat, Harry."
Apabila Harry tiba di Hogwarts, Dumbledore memberitahu Harry tentang rahsia Cermin Tarsah, mendakwa apabila beliau melihat ke dalam cermin, ia mendapati dirinya memiliki sepasang stokin berbulu yang tebal. Walau bagaimanapun, beliau, seperti juga Harry, melihat keluarganya masih hidup dan bersatu semula. Beliau juga bertanggungjawab menyihir Cermin itu supaya ia dapat menyembunyikan Batu Hikmat dan hanya orang yang melihat ke dalam Cermi tetapi berhasrat untuk "mencari Batu itu... bukan hendak menggunakannya" akan menerimanya. Beliau telah dipanggil ke Kementerian Sihir oleh surat layang yang palsu pada malam Profesor Quirinus Quirrell, Harry, Ron Weasley, dan Hermione Granger memasuki ruang bawah tanah untuk mendapatkan Batu itu, tetapi mendapati ketika dalam perjalanan bahawa dia diperlukan di Hogwarts dan kembali tepat pada masanya untuk menyelamatkan Harry daripada Quirrell dan Voldemort. Beliau juga berbual dengan Harry selepas kejadian itu dan memberitahunya bahawa dia terlalu muda untuk mengetahui maklumat tentang mengapa Voldemort ingin membunuhnya.
Dalam Harry Potter dan Bilik Rahsia, Dumbledore mengesyaki bahawa Tom Riddle terlibat dengan serangan terhadap pelajar, apabila dia sendiri berkata semasa ditanya siapakah dalangnya, "bukan siapa, tetapi bagaimana?". Dumbledore yang lebih muda muncul dalam diari Riddle, ketika Harry melihat ingatan itu, dan bertanyakan Riddle jika dia tahu apa-apa tentang serangan terhadap pelajar. Dalam bahagian separuh akhir buku itu, Lucius Malfoy memaksa sebelas ahli lembaga sekolah yang lain menggantung Dumbledore sebagai Pengetua sebagai tindakan kepada seranagan basilisk di sekolah apabila Bilik Rahsia dibuka. Dumbledore dikembalikan apabila ahli lembaga mendapati Ginny Weasley telah diculik ke dalam Bilik Rahsia dan Lucius didapati telah memaksa pihak lembaga untuk menggantungnya.
Dalam permulaan Harry Potter dengan Banduan Azkaban, Dumbledore terpaksa untuk menerima dementor ke halaman sekolah untuk melindungi pelajar daripada Sirius Black, yang didakwa pembunuh yang lepas lari dari penjara Azkaban. Selepas pencerobohan Black ke dalam Hogwarts, Dumbledore mengarahkan untuk menutup setiap pintu masuk ke sekolah. Selepas Harry jatuh dari penyapunya ketika perlawanan Quidditch disebabkan dementor, Dumbledore menjadi terlalu marah dan menggunakan tongkatnya supaya Harry selamat ke permukaan tanah. Kemudian, Dumbledore juga mencadangkan kepada Hermione Granger untuk menggunakan Pemutar Masa yang disahkan oleh Kementerian kepadanya untuk kembali tiga jam lebih awal untuk menyelamatkan Buckbeak iaitu seekor hippogriff dan Sirius dari hukuman yang tidak adil kepada mereka.
[sunting] Buku keempat dan kelima
Dalam buku yang keempat, Harry Potter dalam Piala Api, Dumbledore memperkenalkan semula Kejohanan Ahli Sihir Trio. Beliau juga bertindak sebagai juri bagi seluruh acara. Apabila nama Harry keluar daripada Piala Api, Dumbledore sendiri keliru tetapi dengan tenang bertanya kepada Harry sama ada dia pernah memasukkan nama ke dalam piala itu ataupun menyuruh pelajar yang lebih tua untuk memasukkan namanya. Apabila Harry menjawab tidak, beliau mempercayainya.
Menjelang penamat buku itu, ketakutan Dumbledore menjadi nyata apabila Harry pulang setelah bertembung dengan Voldemort sambil membawa mayat Cedric Diggory dan apabila Alastor Moody (yang sebenarnya samaran Barty Crouch Junior melalui Posyen Polijus) membawa Harry menjauhi Dumbledore ke pejabatnya di dalam istana. Dumbledore segera mengesyakinya dan terus menuju ke pejabat Moody bersama Minerva McGonagall dan Severus Snape untuk menyelamatkan Harry dan menyoal siasat Crouch. Selepas itu, Dumbledore mendengarkan penyaksian Harry tentang kembalinya Voldemort. Harry kemudian terjaga dari lena hanya mendapati pertengkaran di sayap hospital antara Cornelius Fudge dengan McGonagall, Snape dan Dumbledore yang mempersoalkan apa yang disaksikan Harry. Akhirnya, Fudge dan Dumbledore berpisah arah tentang kebangkitan Voldemort dan Fudge tetap tidak mengendahkannya.
Dalam Harry Potter dalam Kumpulan Phoenix, Dumbledore digugurkan dari menjadi Ketua Ahli Sihir Wizengamot, diundi keluar dari Lembaga Pengerusi Persekutuan Ahli Sihir Antarabangsa, dan hampir ditarik balik Darjah Kebesaran Merlin, Kelas Pertama, kerana kelantangannya mengatakan kembalinya Voldemort. Sementara itu, Kementerian Sihir membuat segalanya untuk membuang beliau dan Harry, terutamanya melalui Daily Prophet. Pada permulaan buku, Dumbledore membuatkan Fudge marah apabila berada dalam perbicaraan Harry dengan membawa saksi (Arabella Figg) untuk memastikan Harry tidak dibuang sekolah. Walaupun Harry berasa lega dengan bantuan Dumbledore, dia terasa jengkel hingga naik marah apabila pengetuanya itu enggan bercakap malah melihat dengannya.
Sepanjang tahun itu Hogwarts, Kementerian telah meluluskan Dekri Pendidikan Nombor Dua Puluh Dua, yang membenarkan Fudge meletakkan Dolores Umbridge (selepas Dumbledore gagal mendapatkan calon yang sesuai) bagi jawatan guru Pertahanan Terhadap Ilmu Hitam. Melalui Umbridge, Fudge sedikit sebanyak menguasai Hogwarts dan Dumbledore, yang ditakuti Fudge akan membina tentera bawah umur untuk mengambil alih Kementerian. Umbridge melarang penggunaan sihir pertahanan secara amali di dalam kelas lalu memaksa Harry, Ron, dan Hermione untuk membentuk Tentera Dumbledore (T.D.) dengan rakan-rakannya. Apabila Kementerian mengetahui tentang T.D., Dumbledore membuat keputusan untuk membela mereka dan bertanggungjawab dengan mengatakan bahawa organisasi itu ditubuhkanya sendiri. Hal tersebut membolehkan dirinya dipecat dari jawatan pengetua (buat kali kedua) dan beliau rela begitu daripada membuatkan Harry dipecat.
Khabar Dumbledore tidak lagi kedengaran hinggalah beliau muncul di Jabatan Misteri untuk membantu Kumpulan Phoenix dalam pertarungan menentang Death Eater, berjaya menangkap hampir kesemua Death Eater dan mengikat mereka dengan Sumpahan Malang Bagi Sihir Ghaib untuk mengelakkan mereka melarikan diri. Beliau kemudian menyelamatkan Harry daripada Avada Kedavra yang dijelmakan Voldemort dan berterusan melawan dengan Raja Kejahatan dengan sengitnya hingga ke jalan buntu. Selepas Voldemort ghaib (sempat disaksikan para Auror dan menteri sendiri), Dumbledore menerangkan kepada Fudge apa yang telah berlaku dan beliau telah dikembalikan sebagai pengetua dan namanya kembali meningkat. Menjelang penamatan buku, Dumbledore akhirnya menerangkan kepada Harry bahawa Voldemort telah menandakan dirinya sebagai setanding dan salah seorang mesti membunuh yang satu lagi pada akhirnya.
[sunting] Buku keenam
Dalam Harry Potter dengan Putera Berdarah Kacukan, Dumbledore sendiri mengambil Harry dari Privet Drive dan membawanya untuk memujuk Horace Slughorn untuk kembali mengajar di Hogwarts - tangan kanannya, seperti yang Harry perasan, kering dan kehitaman. Sepanjang tahun persekolahan itu, Dumbledore sering berjumpa dengan Harry di pejabatnya untuk mengajarnya tentang masa silam Voldemort yang penting untuk diketahui. Dalam pembelajaran itu, mereka melawat ingatan beberapa orang yang mengandungi maklumat penting tentang kehidupan Voldemort yang menyebabkannya menjadi kejam. Diketahui juga Voldemort telah mencipta enam Horcrux untuk mencapai keabadian dan mereka harus memusnahkan semuanya sebelum Harry dapat memusnahkan cebisan terakhir jiwa Voldemort yang berada di dalam badan Raja Kejahatan itu. Harry juga berulang kali memberi amaran kepada Dumbledore dalam pelajaran mereka tentang Draco Malfoy yang bekerja untuk Voldemort. Dumbledore enggan mengambil tindakan terhadap Draco malah memberitahu Harry yang beliau lebih mengetahui apa yang berlaku.
Menjelang pengakiran buku keenam, Dumbledore dan Harry keluar ke sebuah gua yang yang dipercayai Dumbledore terletaknya salah satu Horcrux. Dalam gua, Dumbledore meminum sejenis posyen di dalam bekas Horcrux; ketika meminumnya, beliau mula menjerit, kelihatan seperti diseksa secara mental lalu menjadi lemah. Selepas Inferius cuba menangkap dan menarik Harry ke dalam tasik gua yang dalam dan menyejuk, tiba-tiba Dumbledore pulih dan menjelmakan sihir lingkaran tali api di sekelili mereka. Dumbledore mengambil loket di dalam besen dan mereka berdua keluar dari gua dan kembali ke Hogsmeade. Apabila mereka kembali, Puan Rosmerta memberitahu bahawa Tanda Kuasa Jahat telah dijelmakan di atas Menara Astronomi dan kedua-dua Harry dan Dumbledore menggunakan penyapu Rosmerta terus ke menara itu. Di menara, Dumbledore hanya berbual dengan Draco Malfoy tentang rancangan untuk membunuhnya. Beberapa orang Death Eater memasuki menara itu dan menggesa Draco untuk membunuh Dumbledore. Apabila Malfoy tidak berdaya untuk membunuhnya, Snape muncul dan dengan segera melakukan Sumpahan Membunuh terhadap Dumbledore.
Diketahui kemudian dalam buku terakhir bahawa Dumbledore melakukan kesilapan yang besar dengan memakai cincin yang membawa sumpahan di tangan kanannya, yang terjadi antara buku kelima dan buku keenam, yang terlupa bahawa sumpahan boleh dijelmakan kepada cincin itu. Cincin itu mempunyai Batu Kebangkitan, yang diharapkan Dumbledore untuk menggunakannya untuk meminta maaf daripada adik perempuan dan ibu bapanya. Dumbledore memanggil Severus Snape untuk membantunya; tetapi, apabila Snape tiba dan cuba membuang sumpahan itu, apa yang dapat dilakukan hanyalah memperlahankannya sahaja. Snape memberitahu Dumbledore yang beliau hanya mempunyai jangka hayat lebih kurang setahu sahaja. Selepas mendengar berita itu, Dumbledore mendedahkan kepada Snape yang beliau tahu tentang rancangan Voldemort menyuruh Draco Malfoy untuk membunuhnya. Beliau meminta Snape untuk membunuhnya dengan sumpahan membunuh apabila tiba masanya itu sebab ia kurang memalukan dan kurang menyakitkan berbanding mati akibat sumpahan daripada cincin itu; Dumbledore juga tidak mahu Draco membunuhnya dengan mengatakan bahawa jiwa budak itu masih utuh. Snape hanya bersetuju kerana dia telahpun berjanji untuk melakukan apa sahaja demi Dumbledore.
Sebaik selepas kematian beliau, potret Dumbledore secara ajaibnya muncul di pejabat Pengetua. Pemakamannya telah dihadiri oleh pelajar, guru dan pekerja Hogwarts, ahli Kementerian Sihir, hantu, sentora, duyung dan yang lain lagi yang ingin memberikan penghormatan yang terakhir. Dikafankan dengan kain baldu ungu, beliau dimakamkan di dalam keranda batu marmar putih di tepi tasik Hogwarts, dan dikatakan beliaulah satu-satunya pengetua yang dimakamkan di halaman sekolah.
[sunting] Buku terakhir
Rowling menggunakan beberapa bab dalam Harry Potter dengan Azimat Maut untuk mendedahkan dua perkara utama berkaitan Dumbledore: kehidupan awal beliau dan kematian beliau. Selepas mengetahui kisah yang penuh konflik bagi zaman kanak-kanak Dumbledore hinggalah beliau menjadi pengetua, Harry mula merasa yang dia tidak mengenali diri Dumbledore lagi seperti yang dikenalinya sebelum ini. Setelah kecewa, dia sering mendapati dirinya memarahi Dumbledore kerana membuatkan misi pencarian Horcruxes begitu sukar dan tidak memberikan maklumat yang lebih lanjut. Dalam mengumpulkan cebisan-cebisan maklumat dan kisah sebenar bagi masa silam yang tidak mengembirakan itu, Harry akhirnya mengetahui kesukaran zaman muda beliau dari Aberforth dan dari Albus sendiri.
Dumbledore muncul berjumpa dengan Harry buat kali terakhir dalam penghujung buku selepas Harry terkena sumpahan membunuh. Harry menenangkan Dumbledore setelah beliau mendedahkan kesemua kekesalan beliau. Dumbledore kemudian memberitahu Harry tentang pilihan yang dia ada; sama ada teruskan ke kehidupan yang seterusnya atau kembali kepada jasadnya dan menentang Voldemort buat kali terakhir. Selepas kembali dan mengalahkan Voldemort, Harry telah berbual ringkas dengan potret Dumbledore di pejabat pengetua tentang apa yang hendak dilakukan kepada ketiga-tiga Azimat Maut. Dalam epilog, didedahkan bahawa Harry menamakan anak lelaki keduanya sebagai Albus Severus Potter sempena nama Dumbledore dan Snape.

Summary:
Albus Percival Wulfric Brian Dumbledore (lahir 1881 - mati Jun 1996) merupakan salah satu watak di dalam novel bersiri Harry Potter yang ditulis oleh J. K. Rowling yang memegang jawatan Pengetua Sekolah Sihir Hogwarts. Beliau adalah seorang ahli sihir yang bijaksana dan paling dihormati di dunia Sihir. Beliau berperanan sebagai pembimbing atau mentor kepada watak utama dalam siri itu, iaitu Harry Potter seperti mana konsep perwatakan Merlin atau Gandalf. Beliau selalu mengambil berat terhadap Harry Potter dan memberikan dorongan kepada Harry lebih dari yang lain. Hal ini berlaku kerana kepercayaan beliau yang Harry adalah satu-satunya orang yang diharapkan untuk menghapuskan Lord Voldemort, walaupun beliaulah satu-satunya yang ditakuti ahli sihir jahat itu. Beliau juga merupakan pengasas dan ketua Kumpulan Phoenix yang ditubuhkan bagi menentang Lord Voldemort dan konco-konconya.
Perkataan "Albus" berasal dari bahasa Latin yang bermaksud putih yang lazimnya melambangkan kebaikan. "Dumbledore" pula bermaksud "lebah yang sibuk" kerana pengarang membayangkan watak Dumbledore ini bersenandung ketika melalui dewan-dewan Hogwarts.